Paterna, preparada davant la proximitat de l'època de “gota freda”
30/08/2017

# Paterna, preparada davant la proximitat de l'època de “gota freda”

[![Paterna, preparada davant la proximitat de l'època de “gota freda](/images/noticias/2017/08/obras-campamento.jpg)](/images/noticias/2017/08/obras-campamento.jpg)

30.08.2017

Entre gener i agost, l'Ajuntament ha netejat un total d'11.000 metres de xarxa de clavegueram i 4.000 reixetes, incidint en les quals més risc d'obstrucció presenten, per a prevenir inundacions i ha substituït un total de 160 reixetes i tapes de clavegueram

Davant el risc de pluges i la proximitat de la gota freda, l'Ajuntament de Paterna, a través d'Aigües de Paterna, ha començat hui a revisar l'estat de les reixetes, embornals i col•lectors de pluvials dels punts crítics del municipi per a comprovar que es troben nets i que la seua capacitat de drenatge és l'adequada per a fer front a les precipitacions.

Així ho ha anunciat la regidora d'Infraestructures, Núria Campos, qui ha explicat que aquestes actuacions s'emmarquen en el Pla de Neteja de la Xarxa de Clavegueram que disposa el consistori per a garantir la correcta recollida i canalització de l'aigua de pluja mitjançant labors de neteja programades.

“A més d'aquestes labors de neteja, tenim preparat el protocol d'actuació en els punts més conflictius, tenim diferents bombes buidatge de gran cabal a part d'elements de mesura (pluviòmetres) per a determinar i tenir registrada la quantitat de pluja que cau en el municipi i elements d'alleujament autoritzats”, ha explicat Campos.

De la mateixa manera, la regidora ha assenyalat que “l'objectiu és garantir que els diferents elements de captació d'aigües pluvials on se solen embossar plàstics, papers, restes de podes, etc. arrossegats pel vessament superficial es troben nets i buidats per a poder absorbir de manera òptima les pluges”.

Així mateix, la regidora ha destacat que el municipi es troba preparat per a absorbir correctament les pluges. En aquest sentit, ha recordat que l'equip de govern ha invertit en els dos últims anys més de 2 milions d'euros en obres contra inundacions, millorant les canalitzacions de pluvials en els barris de Campament i Santa Rita així com en el túnel de Font del Gerro que uneix la primera amb la segona fase del polígon, en la calle Ciutat de Barcelona i en el Parc Tecnològic, entre altres punts.

A aquestes actuacions cal sumar a més la millora de l'asfaltat de centenars de carrers de tots els barris que ha dut a terme l'actual Executiu i que contribuiran a una millor conducció de l'aigua de pluja.